EkBass/fiwiki-20250220-pages-articles huggingface dataset:
Väinö Rankka

Väinö Rankka, sukunimi aik. Krank (5. elokuuta 1875 Tammela – 22. syyskuuta 1952 Janakkala) oli suomalainen rautatieinsinööri.Ylioppilasmatrikkeli 1853–189950 vuotta, Uusi Suomi, 05.08.1925, nro 176, s. 5, Kansalliskirjaston digitaaliset aineistot Rankan vanhemmat olivat Janakkalan kirkkoherra, rovasti Adolf Krank ja Kristina Sofia Hedström. Hän pääsi ylioppilaaksi 1896 Jyväskylän lyseosta ja suoritti insinööritutkinnon Polyteknillisessä opistossa 1901. Rankka oli tie- ja vesirakennusten ylihallituksen palveluksessa ylimääräisenä insinöörinä vuodesta 1901, nuorempana insinöörinä vuodesta 1908 ja vanhempana insinöörinä vuodesta 1919. Viimeksi hän oli valtionrautateiden rakennusinsinöörinä ja 1. ratajakson päällikkönä 1924–1944. Rautatierakennustyömailla muun muassa Pieksämäen-Savonlinnan ja Joensuun- Nurmeksen radoilla työskennellyt Rankka kehitti harjapohjaisen itsetyhjentyvän Ma-soravaunun havaittuaan, että tasapohjaisilta M- ja Mp-vaunuilta kesti noin tunnin verran purkaa vaunun soralasti miesvoimin ratapenkereelle. Harjapohjaisen soravaunun sivulaidat oli saranoitu yläreunoistaan ja kun laitojen lukitus avattiin soralasti työnsi sivulaidat ulospäin ja purkautui sitten ratapenkereelle. Pitkän sorajunan vanunujen purkamiseen tarvittiin enää kaksi miestä. Ma-soravaunujen rakentaminen alkoi 1912 ja niitä rakennettiin vuoteen 1927 mennessä 432 kappaletta.Soravaunu Ma. Mittakaava 1:87Resiina keskustelu 7.8.2017 : Suomalaiset rautatievaunukeksinnöt (ja 4-akselinen soravaunu Ma, myöh. Mao) Vuonna 1924 valmistuneen Aurejärven kirkon seinäratkaisu perustui Väinö Rankan kehittämään ja patentoimaan ratkaisuun.Kurun Aureen kirkko valmistumassa, Maaseudun Sanomat, 10.10.1923, nro 233, s. 3, Kansalliskirjaston digitaaliset aineistot Väinö Rankka oli naimisissa vuodesta 1902 Eva Elisabet Hirvosen kanssa. == Teoksia == * Kisko kävelee. Insinöörin muistelmia rakentajavuosilta. WSOY 1949 == Lähteet == == Aiheesta muualla == Väinö Rankan kirjoittamia artikkeleita: * Työkertomus Uimaharjun rautatiesillasta, Tekniska föreningens i Finland förhandlingar, 01.07.1911, nro 7, s. 31. Kansalliskirjaston digitaaliset aineistot * Työkertomus Halin rautatiesillasta, Tekniska föreningens i Finland förhandlingar, 01.10.1911, nro 10, s. 46, Kansalliskirjaston digitaaliset aineistot * Kallioleikkauksista rautatierakennuksilla, Teknillinen aikakauslehti, 01.06.1913, nro 6-7, s. 33, Kansalliskirjaston digitaaliset aineistot Luokka:Suomalaiset insinöörit Luokka:Vuonna 1875 syntyneet Luokka:Vuonna 1952 kuolleet
Simons

Simons on muun muassa seuraavien henkilöiden sukunimi: * Ann Simons (s. 1980), belgialainen judoka * Charles Simons (1906–1979), belgialainen jalkapalloilija * Eva Simons (s. 1984), alankomaalainen laulaja * James Harris Simons (1938–2024), yhdysvaltalainen matemaatikko, miljardööri ja hyväntekijä * Kai Simons (s. 1938), suomalainen lääketieteilijä ja biokemisti * Lennart Simons (1905–1986), suomalainen fyysikko * Menno Simons (1496–1561), alankomaalainen pappi, joka käytännössä perusti mennoniitat * Nancy Simons (s. 1938), yhdysvaltalainen uimari * Peter Simons (s. 1950), brittiläinen filosofi, filosofian professori * Simone Simons (s. 1985), alankomaalainen metallimusiikin laulaja * Timmy Simons (s. 1976), belgialainen jalkapalloilija * William Simons (1940–2019), walesilainen näyttelijä. ==Katso myös== * Simmons * Simmonds * Symons * Symonds
Alexandre Louis Philippe Marie Berthier

right|200px Alexandre Louis Philippe Marie Berthier, Wagramin 4. ruhtinas (1883 - 30\. toukokuuta 1918) oli ranskalainen aatelinen, linnanomistaja ja sotilas. Hänen vanhempansa olivat Alexandre Berthier (1838-1911) ja Bertha Clara von Rothschild (1862-1903), joka kuului Rothschildin suvun saksalaiseen haaraan ja jonka isä oli Mayer Carl von Rothschild. Perhe asui Grosbois’n linnassa Boissy-Saint-Légerissä lähellä Pariisia. Perheeseen kuului lisäksi kaksi tytärtä, jotka olivat Elisabeth (1885-1960) ja Marguerite (1887-1966). Jälkimmäinen avioitui de Broglien sukuun kuuluneen Jean Victor de Broglien kanssa. Isänsä kuoltua 14. heinäkuuta 1911 Alexandre Louis Philippe Marie peri Wagramin ruhtinaan arvonimen - on tosin huomattava, että tasavallassa arvonimellä ei ollut käytännön merkitystä. Alexandre Louis Philippe Marie Berthier keräili modernia taidetta ja omisti teoksia muun muassa Alfred Sisleyltä, Camille Pissarrolta, Claude Monet’lta ja Pierre-Auguste Renoirilta. Testamentissaan Berthier luovutti Ranskan valtiolle 17 omistamaansa Renoirin teosta. Ennen armeijaan liittymistään ja lähtöään ensimmäiseen maailmansotaan 1. elokuuta 1914 Berthier jätti Grosbois’n linnan sisarelleen. Hän yleni kapteeniksi ja johti omaa komppaniaansa Aisnen kolmannessa taistelussa, kun sai 28. toukokuuta 1918 vammoja tykkitulessa ja kuoli vammoihinsa kaksi päivää myöhemmin 30. toukokuuta 35-vuotiaana. Hänellä ei kuollessaan ollut legitiimejä jälkeläisiä, joten Wagramin ruhtinaan arvo lakkasi hänen kuollessaan olemasta. Isänsä Alexandren ja isoisänsä Napoléon Alexandren tavoin hänet haudattiin Grosbois’n linnaan.Reyne 1990 == Lähteet == * === Viitteet === Luokka:Ranskalaiset aateliset Luokka:Ranskalaiset ensimmäisessä maailmansodassa kaatuneet Luokka:Rothschild Luokka:Vuonna 1883 syntyneet Luokka:Vuonna 1918 kuolleet
Stora Grötholmen

Stora Grötholmen on noin 1,7 hehtaarin laajuinen saari Espoon Suvisaariston kaakkoisosassa. Se sijaitsee Lehtisaarten länsipuolella; Stora Grötholmenin ja Ison Lehtisaaren välissä on Lilla Grötholmen. Noin puoli kilometriä Stora Grönholmenista etelään sijaitsee Gåsgrund.Stora Grötholmen Espoon opaskartalla Stora Grötholmenin etäisyys Helsingin keskustasta on noin kolmetoista kilometriä lounaaseen. == Lähteet == == Aiheesta muualla == *Tiedostopalvelu.maanmittauslaitos.fi *Stora Grötholmen, Uusimaa, Suomi — Sunrise, Sunset and Daylength Luokka:Espoon saaret Luokka:Suvisaaristo
Annette Bergbo

Annette Bergbo (s. 13. marraskuuta 1953) on ahvenanmaalainen eläköitynyt toimittaja ja poliitikko. Hän edustaa Hållbart initiativ -puoluetta, ja on sen toinen puheenjohtaja. Ensimmäistä kertaa maakuntapäivien edustajaksi Bergbo valittiin vuonna 2019, kun Alfons Röblom nousi maakuntahallitukseen kehitysministeriksi. Hän istuu maakuntapäivien laki- ja kulttuurivaliokunnan jäsenenä sekä itsehallintopoliittisen lautakunnan varajäsenenä. Lisäksi Bergbo on istunut mm. Euroopan alueiden komitean varajäsenenä vuodesta 2020 lähtien. == Lähteet == Luokka:Ahvenanmaalaiset poliitikot Luokka:Vuonna 1953 syntyneet Luokka:Elävät henkilöt
Simonsen

Simonsen on muun muassa seuraavien henkilöiden sukunimi: * Allan Simonsen (s. 1952), tanskalainen jalkapalloilija ja jalkapallovalmentaja * Allan Simonsen (1978–2013), tanskalainen autourheilija * Kari Simonsen (s. 1937), norjalainen näyttelijä * Magne Simonsen (s. 1988), norjalainen jalkapalloilija * Marie Simonsen (s. 1962), norjalainen toimittaja * Mikael Simonsen (1882–1950), tanskalainen soutaja ja olympiamitalisti * Ole Løvig Simonsen (s. 1935), tanskalainen poliitikko ja ministeri * Olaf Christian Ditlev-Simonsen (1897–1978), norjalainen jalkapalloilija, jääpalloilija, purjehtija, urheilujohtaja ja laivanvarustaja * Palle Simonsen (1933–2014), tanskalainen poliitikko ja ministeri * Per Ditlev-Simonsen (s. 1932), norjalainen laivanvarustaja, poliitikko ja ministeri, Oslon pormestari 1995–2007 * Rudolph Simonsen (1889–1947), tanskalainen säveltäjä ja olympiamitalisti * Thorkild Simonsen (1926–2022), tanskalainen poliitikko ja ministeri.
Lilla Grötholmen

Lilla Grötholmen on noin 0,6 hehtaarin laajuinen saari Espoon Suvisaariston kaakkoisosassa. Se sijaitsee Lehtisaarten länsipuolella ja Stora Grötholmenin itäpuolella. Noin puoli kilometriä Lilla Grönholmenista etelään sijaitsee Gåsgrund.Lilla Grötholmen Espoon opaskartalla Lilla Grötholmenin etäisyys Helsingin keskustasta on noin kolmetoista kilometriä lounaaseen. == Lähteet == == Aiheesta muualla == *Tiedostopalvelu.maanmittauslaitos.fi *Lilla Grötholmen, Uusimaa, Suomi — Sunrise, Sunset and Daylength Luokka:Espoon saaret Luokka:Suvisaaristo
Niphon spinosus

Niphon spinosus on meriahventen (Serranidae) heimoon ja meriahventen (Epinephelinae) alaheimoon kuuluva merivesissä elävä kalalaji. Se on sukunsa Niphon ja tribuksensa Niphonini ainoa laji. Niphon spinosus voi maksimissaan kasvaa noin 100 senttimetrin mittaiseksi ja painaa jopa 11 kilogrammaa. Lajia tavataan Tyynellämerellä pitkin Japanin, Filippiinien, Etelä-Korean, Pohjois- Korean ja Kiinan rannikoita matalissa vesissä. == Lähteet == * Taksonomian lähde tribusten sukuihin asti: * Taksonomian lähde sukujen lajeista alaspäin: === Viitteet === Luokka:Meriahvenet (alaheimo)
Bullen

Bullen (myös Bullan) on noin 0,4 hehtaarin laajuinen luonnonsuojelualue ja pieni saari Espoon Suvisaariston kaakkoisosassa. Se sijaitsee Gåsgrundin lounaispuolella ja Knapperskärin pohjoispuolella. Lehtisaaret sijaitsevat noin kilometrin Bullenista koilliseen.Bullen Espoon opaskartalla Bullenin luonnonsuojelualueeseen kuuluu Bullenin saaren ohella kolme lähiluotoa. Bullen on puuton, sen keskiosassa on jonkin verran niittykasvillisuutta. Tavanomaisen merenrantakasvillisuuden lisäksi Bullenin lajistoa edustavat muun muassa meriasteri, merimaltsa ja suolasänkiö. Bullen on myös merkittävä lintuluoto, jonka lintulajeihin kuuluu uhanalainen selkälokki. Alueella pesii myös tiirayhdyskunta.Espoon arvokkaat luontokohteet 2012 - Espoon kaupunki Bullenin nimi lienee viittaus saaren soikeaan muotoon. Bullenin etäisyys Helsingin keskustasta on noin neljätoista kilometriä lounaaseen. == Lähteet == == Aiheesta muualla == *Tiedostopalvelu.maanmittauslaitos.fi *Bullen, Uusimaa, Suomi — Sunrise, Sunset and Daylength Luokka:Espoon saaret Luokka:Suvisaaristo Luokka:Pääkaupunkiseudun luonnonsuojelualueet
Nina Pulkkis

Nina Pulkkis (s. 1978) on suomalainen tiedetoimittaja ja dokumenttiohjaaja. Hän on ohjannut ja Howard Jacobsin kanssa yhdessä käsikirjoittanut 5-osaisen tiededokumenttisarjan Suomen tulevaisuus, joka palkittiin vuonna 2016 Prahan tiededokumenttifestivaaleilla. == Tiedetoimittajan työt == Tiedetoimittajana hän on erikoistunut insinööritieteisiin, synteettiseen biologiaan ja kemiaan, erityisesti liittyen biotalouteen ja biomateriaaleihin. Pulkkiksen ohjaama ja Howard Jacobsin kanssa yhdessä käsikirjoittama 5-osainen tiededokumenttisarja Suomen tulevaisuus palkittiin Prahan tiededokumenttifestivaaleilla kahdessa sarjassa parhaana tiededokumenttina vuonna 2016. Suomen metsäyhdistys palkitsi Pulkkiksen samana vuonna hopeisella ansiomitalilla hänen ansioistaan biotalouteen perehtyneenä tiedeviestijänä. Tiedesarjan lisäksi Nina Pulkkis on ohjannut ja käsikirjoittanut yritys- ja historiadokumentteja vuosina 2007–2016 Franck Media -tuotantoyhtiössä ja vuodesta 2016 eteenpäin Parad Fakta tuotantoyhtiössä. Hän työskentelee lisäksi viestinnän parissa omassa Fotoni Film & Communications yrityksessään. Pulkkis on ollut Professori Merja Penttilän johdolla mukana kehittämässä Suomeen Synteettisen biologian ekosysteemiä Synbio Powerhousea. Sen puitteissa Pulkkis suunnitteli ja koordinoi Korvaa-projektin, joka yhdisti tieteen ja designin tuodakseen alan tulevaisuuden mahdollisuudet suuren yleisön tietoon. Projektissa tutkijat valmistivat mikrobiperäisistä materiaaleista tehdyt kuulokkeet, jotka olivat esillä vuonna 2019 Fiskarsin taiteilijaosuuskunta Onoman Factory -kesänäyttelyssä, Designmuseon Kaj Franck palkintonäyttelyssä sekä Aalto yliopiston Designs for a Cooler Planet -näyttelyssä. Pulkkis kirjoitti yhdessä Liisa Vähäkylän kanssa Siltalan kustantaman kirjan Muumeista miljoonabisnes, joka ilmeistyi 2017. == Teokset == === Ohjaus / Käsikirjoitus: === ==== Suomen tulevaisuus tiedesarja: ==== * Sellun uusi elämä (2014) * Uusiutuva Energia (2015) * Hyvinvointia puusta (2015) * Tulevaisuuden Energia (2016) * Sähköinen liikenne (2017) * Muumipeikosta miljardibisnes (2014) * Fennomanian lapsi – suomen kulttuurirahaston tarina (2013) * Paikka auringossa: suomalaisen seuramatkailun tarina (2013) * Höyryjunalla Hämeenlinnaan – valtion rautateiden historia (2012) * Öljystä uusiutuviin - jätteestä liikenteen polttoainetta (2012) * The Frank family that survived – toisen maailmansodan Hollantiin sijoittuva tositarina (2010) * Tragediasta lääketieteenhuipulle – Sigrid Juseliuksen säätiö (2011) * Primulan tarina (2011) * Pörssin johtotähti (2010) * Miesten mitoista naisten sääriin – Nanson tarina (2010) * Elisen epämuistelmat – Riitta Nelimarkan taiteilijaportretti (2009) === Kirja: === * == Lähteet == == Aiheesta muualla: == * * * * * * Luokka:Tiedetoimittajat Luokka:Dokumentaristit
Mercedes-Benz CL-sarja (C216)

Mercedes-Benz C216 on Mercedes-Benz CL-sarjan kolmannen sukupolven malli, jota valmistettiin vuosina 2006–2013. Se korvasi edeltäneen C215-mallin ja seuraajaksi tuli S-sarjan coupé (C217). == Mercedes-Benz C216 (2006–2013) == Mercedes-Benz C216 esiteltiin Pariisin autonäyttelyssä syyskuussa 2006. Se perustuu tekniikaltaan Mercedes-Benz S-sarjaan (W221). Goodwood Festival of Speed -tapahtumassa heinäkuussa 2010 esiteltiin kasvojenkohotuksen kokenut malli. Uudistuksia tehtiin puskureihin, etusäleikköön ja ajovaloihin. == Lähteet == == Aiheesta muualla == CL-sarja (C216) Luokka:S-segmentin autot Luokka:2000-vuosikymmenen autot Luokka:2010-luvun autot
Hannu Müller

Hannu Karl Henrik Müller (s. 7. joulukuuta 1951 Vammala) on suomalainen näyttelijä. Hän on tehnyt valtaosan urastaan Porin Teatterissa. == Ura == Müller syntyi Vammalassa nykyisen Sastamalan alueella everstiluutnantti Karl Müllerin ja Hillevi Vaarnavuon perheeseen.Suomen teatterit ja teatterintekijät 1983, s. 297 Nuoruudessaan hän asui Helsingin Santahaminassa, ja hänen ystäviään oli tuleva näyttelijä Matti Pellonpää. Müller opiskeli Helsingin Toisessa Lyseossa.Timonen, s. 36, 37, 49 Müller työskenteli kiinnitettynä näyttelijänä Kellariteatterissa 1976–1979, Rauman kaupunginteatterissa 1979–1983 ja Hämeenlinnan Teatterissa 1983–1987. Hänen pitkä kiinnityksensä Porin Teatteriin alkoi 1987. Müllerin uran varhaisvaiheen rooleja olivat muun muassa asessori Brack (Hedda Gabler) ja Viggo Schlewe (Tribadien yö). Sittemmin hänen roolejaan olivat muun muassa Antonio Salieri (Amadeus), Charley (Kauppamatkustajan kuolema) ja Pietolan isäntä (Tukkijoella). Vuonna 2010 Müller näytteli pääroolin Patrik Draken ohjaamassa farssissa Kokit liemessä, joka esitettiin 55 kertaa ja katsojia kertyi lähes 14 000. Teatterityönsä ohella Müller on tehnyt pieniä sivuosia Timo Koivusalon elokuvissa Kaksipäisen kotkan varjossa ja Täällä Pohjantähden alla II. == Valikoitu rooliluettelo == *Viggo Schlewe (Tribadien yö) *Brack (Hedda Gabler) *Vesa Haltsonen (Täysin tyydytetty nainen, 1997) *Semjon Pantelejevits Jepihodov (Kirsikkapuisto, 2004) *Antonio Salieri (Amadeus, 2004) *Charley (Kauppamatkustajan kuolema, 2007) *Voitto (Takaisin maalle, 2008) *Hans Ranta (Kokit liemessä, 2010) *Herra Hakkarainen (Hyvää yötä, Herra Hakkarainen, 2011) *Yrjö V (Kuninkaan puhe, 2015) *Erkki (Avioliittosimulaattori, 2016) *Kaarna (Tuntematon sotilas, 2017) *Pietolan isäntä (Tukkijoella, 2017) == Lähteet == * * * === Viitteet === ==Aiheesta muualla== *Turun Sanomat: Kokkifarssin kantaesityksessä Porissa ovet paukkuvat (30.9.2010) Luokka:Suomalaiset näyttelijät Luokka:Vuonna 1951 syntyneet Luokka:Elävät henkilöt
Vize

Vize on pikkukaupunki ja piirikunta Turkin Kırklarelin maakunnassa. Piirikunnan asukasluku oli vuonna 2020 28 606\. ==Maantiede== thumb|vasen|Moskeija. Vize sijaitsee Kırklarelin maakunnassa Turkin Euroopan puoleisessa osassa Itä-Traakiassa. Sen koillispuolella kohoavat Istrancavuoret. ==Historia== thumb|vasen|Amfiteatterin rauniot. Nykyinen Vize oli Bysantin valtakunnan kaudella kreikkalaiselta nimeltään Bizyē (Βιζύη). Länsimaissa se tunnettiin latinalaisella nimellä Byzus. Bizyē oli linnoitettu kaupunki ja vuodesta 431 lähtien oma hiippakuntansa. Osmanit valtasivat Bizyēn ensimmäisen kerran 1300-luvulla. Joissakin lähteissä kaupungin valtaaja oli Orhanin poika Suleiman. Jos tieto pitää paikkansa, miehitys jäi väliaikaiseksi. Myöhemmin se mainitaan Bysantin valtakunnan osana. Historioitsija Dukas kirjoittaa osmanien vallanneen paikkakunnan maaliskuussa 1453 hieman Konstantinopolin kukistumisen jälkeen. Bizyēn kaksi kirkkoa muutettiin moskeijoiksija rajaseutunsa sen alueelle asutettiin yörükeja. Kaupungin valtaväestön muodostivat kuitenkin kreikkalaiset. Vize oli sittemmin osa Rumelin (Rumelia) sancakia ja myöhemmin Özün (Silistra) maakuntaa. Vuonna 1846 se liitettiin edelleen Edirnen maakuntaan. Vuonna 1878 Bulgaria miehitti jonkin aikaa Vizeä. Bulgarialaiset paalasivat jälleen ensimmäisen Balkanin sodanaikana 1912–1913. Vuosina 1920–1922 sitä miehittivät puolestaan kreikkalaiset. Lausannen sopimuksen myötä kaupungin kreikkalainen väestö siirrettiin Kreikkaan. ==Väestö== Turkin tilastokeskuksen mukaan Vizen piirikunnan asukasluku oli vuonna 2020 28 606. ==Lähteet== Luokka:Turkin kaupungit Luokka:Turkin piirikunnat Luokka:Kırklarelin maakunta
Mikko Kosonen (pesäpalloilija)

Mikko Kosonen (s. 7. toukokuuta 1997 Imatra) on suomalainen pesäpalloilija. Kosonen edustaa Superpesiksessä pelaavia Imatran Pallo-Veikkoja. Kosonen pelaa sisäpelissä kotiuttajana ja ulkokentällä kakkosvahtina.Mikko Kosonen Imatran Pallo-Veikot Hän on edustanut Superpesiksessä myös Kiteen Palloa. Kosonen valittiin uransa ensimmäiseen Itä-Länsi- otteluunhttps://www.superpesis.fi/uutiset/miesten-ita-lansi-valinnat-julki- roope-korhonen-palaa-arvo-otteluun-kotikentallaan/ Kosonen on pelannut urallaan 4. elokuuta 2020 mennessä 106 Superpesiksen runkosarjaottelua. Näissä hän on lyönyt kolme kunnaria ja 38 tavallista juoksua, tuonut 23 juoksua ja kerännyt 222 kärkilyöntiä. Kosonen on pelannut urallaan kolme Superpesiksen ylempää pudotuspeliottelua. Näissä hän on kerännyt kaksi kärkilyöntiä.Mikko Kosonen Pesiksenmaailma.fi Heinäkuussa Kososen seura Imatran Pallo-Veikot uutisoi, että Kosonen on käyttänyt sopimuksessaan olleen option pelata seurassa myös kaudella 2023.IPV teki jatkosopimuksia == Lähteet == Luokka:Suomalaiset pesäpalloilijat Luokka:Vuonna 1997 syntyneet Luokka:Elävät henkilöt
Svendsen

Svendsen on muun muassa seuraavien henkilöiden sukunimi: * Anna Svendsen (s. 1990), norjalainen maastohiihtäjä * Bodil Svendsen (s. 1916), tanskalainen meloja * Brandon Svendsen (s. 1985), yhdysvaltalainen jääkiekkoilija * Emil Hegle Svendsen (s. 1985), norjalainen ampumahiihtäjä * Erik Norman Svendsen (s. 1941), tanskalainen piispa * Hanne Marie Svendsen (s. 1933), tanskalainen kirjailija * Johan Svendsen (1840–1911), norjalainen säveltäjä, viulisti ja kapellimestari * Poul Svendsen (1927–2024), tanskalainen soutaja ja olympiamitalisti * Sander Svendsen (s. 1997), norjalainen jalkapalloilija.
Sorin Grindeanu

Sorin Grindeanu (s. 5. joulukuuta 1973 on romanialainen poliitikko. Hänet nimitettiin Romanian pääministeriksi joulukuun lopussa 2016. Grindeanu on opiskellut matematiikkaa ja tietojenkäsittelyä. Hän tuli politiikkaan vuonna 1996. Hän oli tietoyhteiskuntaministerinä 2014-2015, ja siirtyi sen jälkeen aluepolitiikkaan. Syksyllä 2016 hän nousi otsikoihin sanomalla, että Romanian ja Serbian rajalle pitäisi rakentaa muuri, joka estäisi pakolaisten virtaamisen Romaniaan. Pian valtaan tultuaan Grindeanun hallitus yritti saada voimaan asetuksen, jonka mukaan monet korruptiotoimet eivät olisi rikoksia. Jos tämä olisi hyväksytty, PSD:n johtohahmo Liviu Dragnea olisi voinut asettua ehdokkaaksi pääministeriksi. Muutosta ei hyväksytty, ja kesäkuussa 2017 PSD veti tukensa pois Grindeanun hallitukselta, mutta pääministeri kieltäytyi eroamasta. Lopulta hallitus kaatui parlamentin epäluottamuslauseeseen. == Lähteet == Luokka:Romanian pääministerit Luokka:Vuonna 1973 syntyneet Luokka:Elävät henkilöt
Aleksi Kaukamo

Aleksi Kaukamo on suomalainen näyttelijä, joka tuli tunnetuksi Huuman Pikku- Heikkinä vuosina 2007–2008. Hän on näytellyt muun muassa elokuvissa Vuosaari ja Ganes sekä esittänyt Lukea kotimaisessa Aallonmurtaja-tv-sarjassa. == Roolit == * Aallonmurtaja – Luke, 2017–2019 * Vuosaari – kiusaaja, 2012 * Reetta ja Ronja – Jone, 2009–2010 * Huuma – Pikku-Heikki, 2007–2008 * Ganes – Nuori Heka, 2007 == Lähteet == == Aiheesta muualla == * https://www.iltalehti.fi/viihdeuutiset/a/201801262200699486 * https://www.nauris.fi/aallonmurtaja-on-suomen-sopranos-kriminaaliperheen- tasaisen-tappava-arki-vs-rikolliselama Luokka:Suomalaiset näyttelijät Luokka:Syntymävuosi puuttuu Luokka:Elävät henkilöt
Ruben Houkes

Ruben Houkes (s. 8. kesäkuuta 1979 Schagen) on alankomaalainen judoka. Houkes kilpaili 60 kilogramman sarjassa. Hänen seuransa oli Kenamju ja valmentajansa Maarten Arens. Houkes osallistui Pekingin olympialaisiin 2008. Hän saavutti olympiapronssia. Maailmanmestaruuskilpailuissa Houkes voitti kultaa vuonna 2007 Rio de Janeirossa. Euroopan-mestaruuskilpailuissa hän oli hopealla Lissabonissa 2008 ja pronssilla Rotterdamissa 2005 ja Tampereella 2006. Alankomaiden mestaruuden Houkes voitti kolme kertaa. == Lähteet == Luokka:Alankomaalaiset judokat Luokka:Alankomaalaiset olympiamitalistit Luokka:Vuonna 1979 syntyneet Luokka:Elävät henkilöt
Fjordo Auer

Fjordo Auer on suomalaisen maantieteilijä ja geologi Väinö Auerin mukaan nimetty vuono Etelä-Chilessä. Auerin johtama retkikunta kävi alueella vuonna 1929, mutta chileläiset viranomaiset hyväksyivät nimen virallisesti vasta 2000-luvulla. == Lähteet == Luokka:Vuonot Luokka:Chilen maantiede
Mikael Ehn (näyttelijä)

Mikael Ehn on kangasalalainen lapsinäyttelijä, joka tuli tunnetuksi Michael Caffreyn roolistaan Tampereen Työväen Teatterin Billy Elliot -musikaalissa. Ehn esiintyy myös vuonna 2022 ensi-iltansa saaneessa lastenelokuvassa Etsivätoimisto Henkka & Kivimutka. Elokuva perustuu Kalle Veirton kirjoittamaan kirjasarjaan. == Lähteet == Luokka:Suomalaiset lapsinäyttelijät Luokka:Syntymävuosi puuttuu Luokka:Elävät henkilöt
Carl August Haupt

Carl August Haupt (25. elokuuta 1810 Kuhnau – 4. heinäkuuta 1891 Berliini) oli saksalainen urkuri ja säveltäjä.Carl August Haupt Bach-Cantatas.com Haupt opiskeli August Wilhelm Bachin, Bernhard Kleinin ja Siegfried Dehnin johdolla. Vuonna 1832 hän sai ensimmäisen työpaikkansa ranskalaisesta nunnaluostarista Berliinissä. Vuonna 1849 hän seurasi Berliinin Parochialkirchen urkurina Carl Ludwig Thieleä. Hauptin maine kiiri Saksan ulkopuolelle, ja vuonna 1854 F. A. G. Ouseley, Robert Willis ja John Donaldson konsultoivat häntä laatiessaan suunnitelmaa Kristallipalatsin urkuja varten. Haupt seurasi vuonna 1869 entistä opettajaansa August Wilhelm Bachia Königliches Musik-Institut Berlinin johdossa. Tässä tehtävässä hän toimi miltei elämänsä loppuun saakka. Hänet tunnettiin improvisoimistaan variaatioista Johann Sebastian Bachin tyyliin. Hauptin johdolla opiskelivat muiden muassa Yhdysvalloissa uransa luoneet John Knowles Paine ja Wilhelm Middelschulte.J. S. Bach at His Royal Instrument: Essays on His Organ Works (2012), s. 109 Russell Stinson Hän antoi myös yksityisopetusta kesällä 1881 ruotsalaiselle August Lagergrenille.August Lagergren Swedish Musical Heritage == Lähteet == == Aiheesta muualla == * IMSLP: nuotteja Luokka:Saksalaiset urkurit Luokka:Saksalaiset säveltäjät Luokka:Vuonna 1810 syntyneet Luokka:Vuonna 1891 kuolleet
Ivan Filin

Ivan Ilitš Filin (, 10. maaliskuuta 1926 Aleksandrovka, Tulan alue, Venäjän SFNT – 2000) oli Neuvostoliittoa edustanut kestävyysjuoksija. Filin saavutti maratonilla kaksi EM-mitalia: hopeaa Tukholmasta 1958 ja pronssia Bernistä 1954. Melbournen olympiamaratonilla 1956 Filin sijoittui seitsemänneksi. Hänen ennätyksensä maratonilla oli vuonna 1956 juostu 2.20.06.http://trackfield.brinkster.net/Profile.asp?ID=1940&Gender;=MOlympedia == Lähteet == * === Viitteet === == Aiheesta muualla == * Luokka:Neuvostoliittolaiset kestävyysjuoksijat Luokka:Vuonna 1926 syntyneet Luokka:Vuonna 2000 kuolleet
Boris Grišajev

Boris Andrejevitš Grišajev (, 21. kesäkuuta 1930 Stalingrad, Venäjän SFNThttps://web.archive.org/web/20200417135442/https://www.sports- reference.com/olympics/athletes/gr/boris-grishayev-1.html – 1999) oli Neuvostoliittoa edustanut kestävyysjuoksija. Grišajev saavutti maratonilla EM- hopeaa Bernissä 1954. Melbournen olympiamaratonilla 1956 hän keskeytti. Grišajevin ennätys maratonilla oli vuonna 1957 juostu 2.23.02.http://trackfield.brinkster.net/Profile.asp?ID=2351&Gender;=MOlympedia == Lähteet == * === Viitteet === == Aiheesta muualla == * Luokka:Neuvostoliittolaiset kestävyysjuoksijat Luokka:Vuonna 1930 syntyneet Luokka:Vuonna 1999 kuolleet
Ilse Uyttersprot

Ilse Uyttersprot (10. toukokuuta 1967 Dendermonde – 4. elokuuta 2020 Aalst) oli belgialainen Christen-Democratisch en Vlaams -puolueen poliitikko.Ilse Uyttersprot, former mayor of Aalst, found murdered The Brussels TimesIlse Uyttersprot CD&V; Aalst Uyttersprot oli poliitikko Raymond Uyttersprotin tytär. Hän istui Belgian edustajainhuoneessa vuosina 2007–2010.Verdachte van de moord op Ilse Uyttersprot was al veroordeeld voor stalking Het Laatste Nieuws Hän toimi Aalstin pormestarina vuosina 2007–2012. Hänen lähdettyään tehtävästä hänen seuraajakseen tuli Christoph D'Haese ja Uyttersprot itse jatkoi työskentelyä kunnallishallinnon tehtävissä. Uyttersprot kuoli henkirikoksen uhrina. Hänen ruumiinsa löydettiin asunnosta miesystävän ilmoittauduttua ja tunnustettua teon. Yleinen syyttäjä piti rikosta ihmissuhdedraamasta seuranneena. Miesystävä oli aiemmin saanut tuomiot entisen naisystävän vainoamisesta, pahoinpitelystä ja laittomasta kontaktista. Uyttersprotilla oli kaksi lasta. == Lähteet == Luokka:Belgialaiset poliitikot Luokka:Pormestarit Luokka:Belgialaiset henkirikosten uhrit Luokka:Vuonna 1967 syntyneet Luokka:Vuonna 2020 kuolleet
Saga (pelisarja)

SaGa on Square Softin aloittama roolipelisarja. Sarjan on suunnitellut Akitoshi Kawazu, joka on ollut vastuussa useista muista Squaren peleistä. == Pelit == * The Final Fantasy Legend (1989) * Final Fantasy Legend II (1990) * Final Fantasy Legend III (1991) * Romancing SaGa (1992) * Romancing SaGa 2 (1993) * Romancing SaGa 3 (1995) * SaGa Frontier (1997) * SaGa Frontier 2 (1999) * Unlimited Saga (2002) * SaGa: Scarlet Grace (2016) === Uusintajulkaisut === Sarjan kolme ensimmäistä peliä on julkaistu uudelleen kokoelmana nimellä Collection of SaGa Final Fantasy Legend vuonna 2020. == Lähteet == == Aiheesta muualla == * SaGa universe MobyGamesissä Luokka:Videopelisarjat Luokka:Square Enixin videopelit
Frederick Norris

Frederick ”Fred” Norris (4. syyskuuta 1921 Tyldesley – 13. joulukuuta 2006 Tyldesley) oli brittiläinen kestävyysjuoksija. Norris voitti maratonilla EM- pronssia Tukholmassa 1958. Kesäolympialaisissa Norris kilpaili kahdesti: Helsingissä 1952 hän sijoittui 10 000 metrillä kahdeksanneksi, ja Melbournen olympiamaratonilla 1956 hän keskeytti. Hänen ennätyksensä maratonilla oli vuonna 1960 juostu 2.19.08.https://www.theboltonnews.co.uk/news/1136769.olympian-fred-norris- dies- aged-85/http://trackfield.brinkster.net/Profile.asp?ID=4870&Gender;=MOlympedia == Lähteet == * === Viitteet === == Aiheesta muualla == * Luokka:Brittiläiset kestävyysjuoksijat Luokka:Vuonna 1921 syntyneet Luokka:Vuonna 2006 kuolleet
Alfons Röblom

Alfons Röblom (s. 3. elokuuta 1983, Maarianhamina) on ahvenanmaalainen näyttelijä ja poliitikko. Hän edustaa Hållbart initiativ -puoluetta ja toimii maakunnan kehitysministerinä. Lisäksi Röblom toimii puolueensa toisena puheenjohtajana. Röblom on opiskellut journalistiikkaa ja valmistunut valtio- opin kandidaatiksi. Lisäksi hänellä on teatteritaiteen maisterin tutkinto. Ennen politiikkaa hän teki töitä toimittajana sekä näyttelijänä. Vuoden 2019 vaaleissa Röblom valittiin Ahvenanmaan maakuntapäivien edustajaksi. Joulukuussa hän kuitenkin nousi maakuntahallituksen ministeriksi, minkä johdosta hänen tilalleen edustajaksi nousi Hållbart initiativin silloinen toinen puheenjohtaja Annette Bergbo. Röblom nousi Hållbart initiativin toiseksi puheenjohtajaksi syyskuussa 2019. == Filmografia == Vuosi Elokuva/ tv-sarja Rooli 2013 Oppipoika puhelinasentaja Sköld 2014 Tjockare än vatten pankkivirkailija Ölmqvist 2014 På resande not oma itsensä 2016 Tulen morsian apulaisohjaaja Lähde: == Lähteet == Luokka:Ahvenanmaalaiset poliitikot Luokka:Vuonna 1983 syntyneet Luokka:Elävät henkilöt
Susanna Hyvärinen

Susanna Hyvärinen (s. 1991) on suomalainen näyttelijä, ääninäyttelijä ja laulaja-lauluntekijä. Hän on näytellyt sivurooleissa useissa suomalaisissa televisiosarjoissa, kuten Syke (2019) ja Rantabaari (2019–). Hän on esiintynyt myös monissa mainoksissa ja lyhytelokuvissa. Musiikkia Hyvärinen on julkaissut Uskoit kaiken Susanna (2013–2016) ja Snakebutterfly (2015–2017) -yhtyeissä. Sooloartistina hän käyttää taiteilijanimeä Sosié. Hyvärinen on opiskellut teatteritiedettä Helsingin yliopistossa ja valmistunut filosofian maisteriksi vuonna 2018. Näyttelijäksi hän on valmistunut brittiläisestä East 15 Acting School -koulusta vuonna 2018. Ylioppilaaksi hän on kirjoittanut Kallion lukiosta vuonna 2010. __NOTOC__ == Filmografia == === Elokuvat === Vuosi Nimi Rooli 2017 Viraali Elviira === Televisiosarjat === Vuosi Sarja Rooli 2012 Kimmo julkkistyttö 2014 Toisen kanssa synnytysvalmennettava 2016 Pelimies opettaja 2017 Myrskyn jälkeen Ylen vahtimestari 2018 Karppi teknikko 2019 Syke Jenni Virtanen 2019– Rantabaari Pirjo Sorsa 2020 Kakarat neuvolan täti Modernit miehet Katariina Kevyttä yläpilveä opettaja == Lähteet == == Aiheesta muualla == * Susanna Hyvärisen kotisivut * * * Susanna Hyvärisen profiili Näyttelijäliiton sivuilla Luokka:Elävät henkilöt Luokka:Suomalaiset näyttelijät Luokka:Vuonna 1991 syntyneet
Karen Bass

Karen Bass (s. 1953) on yhdysvaltalainen demokraattipoliitikko ja kansalaisaktivisti, joka valittiin marraskuussa 2022 Los Angelesin kaupungin pormestariksi. Hän on kaupungin 241 vuotisen historian aikana ensimmäinen naispormestari . Ensimmäisenä työpäivänään joulukuussa 2022 pormestari Bass julisti Los Angelesiin hätätilan, koska kaupungissa oli 40 000 koditonta ihmistä. Vuosina 2013–2022 Karen Bass toimi liittovaltion edustajainhuoneessa kalifornialaisen vaalipiirinsä kansanedustajana. Vuodesta 2018 hän oli lisäksi ollut arvovaltaisen afroamerikkalaisten kongressiedustajien yhteenliittymän Congressional Black Caucusin johtaja. Aiemmin Bass on toiminut kansanedustajana Kaliforninian osavaltioparlamentissa ollen 2 vuotta sen alahuoneen (State Assembly) puheenjohtajana. Bass on Yhdysvaltain historian ensimmäinen osavaltioparlamentin johtajana toiminut afroamerikkalainen nainen . Bass sijoittuu demokraattipuolueen sisällä lähemmäksi liberaaleja kuin keskustalaisia. Hänet on vuosien saatossa opittu tuntemaan sillanrakentajana ja yhteistyökykyisenä republikaanien kanssa . Karen Bass ja republikaaneja edustanut Kalifornian osavaltion kuvernööri Arnold Schwarzenegger neuvottelivat onnistuneesti kompromissioratkaisusta Kalifornian budjettikriisin aikana 2008–2009. Poliitikkona Bass on tunnettu erityisesti naisten ja lasten oikeuksien puolestapuhujana sekä vaatimuksistaan poliisivoimien uudistamiseksi ja poliisiväkivallan kitkemiseksi. Elokuun alussa 2020 Bassin katsottiin olevan yksi loppusuoralle päätyneistä ehdokkaista demokraattien todennäköisen presidenttiehdokkaan Joe Bidenin valitessa varapresidenttiehdokastaan marraskuun 2020 presidentinvaaleihin . == Lähteet == Luokka:Yhdysvaltain edustajainhuoneen jäsenet Luokka:Los Angelesin pormestarit Luokka:Yhdysvaltalaiset demokraattipoliitikot Luokka:Afroamerikkalaiset Luokka:Vuonna 1953 syntyneet Luokka:Elävät henkilöt
Rautavaaran yhtenäiskoulu

Rautavaaran yhtenäiskoulu, tunnetaan myös nimellä Rautavaaran koulukeskus tai (Rautavaaran) Kirkonkylän koulukeskus, on suomenkielinen yhtenäiskoulu (luokka-asteet 1–9) Rautavaaran kunnan kirkonkylässä Pohjois-Savossa. Kesällä 2019 Rautavaaran peruskoulut yhdistettiin hallinnollisesti yhtenäiskouluksi. Aiemmin liitetyt koulut tunnettiin nimillä Kirkonkylän koulu (Koulutie 5), Rautaharjun koulu (Koulutie 9) ja Rautavaaran yläaste (Koulutie 9). Vuonna 2018 koulukeskuksessa (+ Rautaharjun koulu) opiskeli yhteensä 129 (+6) peruskoululaista. Pieni Rautavaaran lukio on toiminut samassa kiinteistössä yhtenäiskoulun kanssa (Koulutie 9). Vuonna 2018 Rautavaaran lukiossa opiskeli yhteensä 18 lukiolaista. Rautavaaran koulukeskuksen naapurustosta löytyvät muun muassa Rautavaaran terveysasema ja Rautavaaran kirjasto, eikä monitoimitaloon tai Rautavaaran kirkkoonkaan ole pitkä matka. ==Lähteet== Luokka:Rautavaara Luokka:Suomen peruskoulut
Junge Liberale

Junge Liberale (lyh. JuLis) on saksalainen liberaalinen poliittinen nuorisojärjestö. Järjestön emopuolue on Vapaa demokraattinen puolue. Järjestö on sekä Kansainvälisen liberaalinuorten liiton että Euroopan liberaalinuorten jäsen. Järjestön puheenjohtaja on Franziska Brandmann, joka valittiin tehtävään marraskuussa 2021. JuLis perustettiin vuonna 1980, jolloin jo 1960-luvulla toimintansa aloittaneet liberaalit nuorisojärjestöt päättivät perustaa uuden liittovaltion tasolla toimivan nuorisojärjestön Vapaalle demokraattiselle puolueelle. Järjestö kannattaa liberalismia ja Euroopan unionin federalisaatiota. == Lähteet == == Aiheesta muualla == Luokka:Poliittiset nuorisojärjestöt Luokka:Saksan politiikka
Bengt Forsberg

Bengt Forsberg (s. 26. heinäkuuta 1952 Åmålin kunta) on ruotsalainen pianisti.Bengt Forsberg AllMusic Forsberg opiskeli Göteborgissa alkuperäisenä pääaineenaan urkujensoitto. Hän kuitenkin vaihtoi pianoon ja sai solistidiplominsa vuonna 1978. Forsberg täydensi opintojaan Peter Feuchtwangerin johdolla Lontoossa ja Herman D. Koppelin johdolla Kööpenhaminassa. Forsberg on tehnyt kamarimusiikissa säännöllistä yhteistyötä sellisti Mats Lidströmin ja viulisti Nils-Erik Sparfin kanssa. Erityisen menestyksekästä on ollut Forsbergin ja mezzosopraano Anne Sofie von Otterin yhteistyö.Bengt Forsberg BIS Forsberg ja Otter ovat tehneet yhdessä levytyksiäkin, joista yksi (Douce France) huomioitiin vuonna 2014 parhaan klassisen soolovokaalialbumin Grammy-palkinnolla.GRAMMY Award Results for Bengt Forsberg Grammy Awards Forsberg on esiintynyt myös keskeisten ruotsalaisten sinfoniaorkesterien ja lukuisten kansainvälisten orkesterien kanssa. Forsberg on esittänyt laajalti tuntemattomaksi jäänyttä ohjelmistoa muiden muassa Nikolai Medtneriltä, Erich Wolfgang Korngoldilta, Charles- Valentin Alkanilta, Emmanuel Chabrierilta ja Percy Graingerilta. Forsberg valittiin Ruotsin kuninkaallisen musiikkiakatemian jäseneksi vuonna 1997. Hänelle myönnettiin vuonna 2019 Medaljen för tonkonstens främjande.MEDALJEN FÖR TONKONSTENS FRÄMJANDE Kungliga Musikaliska Akademien == Lähteet == Luokka:Ruotsalaiset pianistit Luokka:Grammy-palkinnon saajat Luokka:Vuonna 1952 syntyneet Luokka:Elävät henkilöt
Draaman kaari viehättää

Draaman kaari viehättää on suomalaisen laulaja-lauluntekijä Behmin debyyttialbumi, jonka julkaisi Warner Music Finland 18. syyskuuta 2020. Albumi myi platinaa jo ennen julkaisupäiväänsä. Behm on tuottanut yksin albumin kappaleet ”Päästä varpaisiin” ja ”Yhtä vaille kaksi”. Muita tuottajia ovat Kalle Mäkipelto ja Sakke Aalto. Albumi nousi Suomen virallisen listan ykköseksi heti ensimmäisellä viikollaan ja pysyi siellä myös seuraavat kuusi viikkoa. Kolme viikkoa albumin ilmestymisestä se nousi myös fyysisen albumilistan kärkeen. Yhteensä albumi on ollut albumilistan kärjessä 20 viikkoa. Albumi on kerännyt eniten listaykkösviikkoja koko Suomen virallisen listan historiassa. Lisäksi albumin kaikki kappaleet ylsivät singlelistalle. Draaman kaari viehättää oli myydyin albumi Suomessa vuosina 2020 ja 2021. Se myi lokakuuhun 2020 mennessä tuplaplatinaa, ja triplaplatinaa tammikuuhun 2021 mennessä. Draaman kaari viehättää voitti vuoden albumin palkinnon Emma- gaalassa 2021. ==Musiikki== Albumin avaava ”Päästä varpaisiin” on herkkä kappale, jossa ei ole lainkaan kertosäettä. Kappaleessa kertoja on muita kohtaan varautunut, vaikka haluaisikin muiden hyväksyntää laulaen ”ei kukaan kysy koskaan miten mä voin / enemmän kiinnostaa miten mun laulut soi”. Laulaja on kuvaillut sitä ”virreksi, jopa rukoukseksi”. Kappale oli myös ensimmäinen, jonka Behm on kokonaan itse tuottanut. Seuraava kappale ”Minä vai maailma” on Behmin ja tuottaja Sakke Aallon yhdessä säveltämä kappale, jossa on käytetty pianoa, jousia ja bändisovituksia. ”Yhtä vaille kaksi” on albumin toinen kappale, jonka Behm on itse yksin tuottanut. ”Lupaan” on sanoituksiltaan kaihoisa ja sävellykseltään sinfoninen kappale, jossa Warnerin tuotantopäällikkö Asko Kallosen mukaan ”kiteytyy behmiys tosi hyvin”. Seuraava kappale ”Unia” on myös sävelletty yhteistyössä Aallon kanssa. ”Apokalyptinen häpeä” on laulelmahenkinen ja dramaattinen valssi, jonka lopussa soi melankolinen kitarasoolo. ”Frida” on nimetty meksikolaisen taidemaalarin Frida Kahlon mukaan. ”Riipun” soi ennen ”Tivolit”-kappaletta, joka oli albumille ensimmäisenä kirjoitettu kappale ja toinen single. Kappale kertoo tulevaisuudettoman ihmissuhteen risteyskohdasta. Albumin päättävä ”Hei rakas” oli artistin ensimmäinen single. Se sai alkunsa vedonlyönnistä: Behm ja Aalto löivät vetoa siitä, kumpi tekee paremman rakkauslaulun. == Kappaleet == Kaikki kappaleet säv. ja san. Rita Behm, ellei toisin mainita. # # # # # # # # # # == Listasijoitukset == Lista Sija Suomen virallinen lista 1 Fyysinen albumilista 1 == Lähteet == Luokka:Vuoden 2020 esikoisalbumit Luokka:Suomalaiset popalbumit
Cecilia Zilliacus

Anna Cecilia Zilliacus (s. 1972) on ruotsalainen viulisti.Cecilia Zilliacus SlottsmusikCecilia Zilliacus Släktföreningen Zilliacus Zilliacus syntyi suomenruotsalaisille vanhemmille, mutta varttui Ruotsissa.Cecilia Zilliacus kontrollerar nu två av Svenskfinlands viktigaste festivaler – likriktas utbudet? Hufvudstadsbladet Äiti on laulaja Stina Löfman ja isä kielenkääntäjä, kuoromestari Lasse Zilliacus."Ruotsissa kilpailut eivät ole tärkeitä" Helsingin Sanomat Zilliacus opiskeli Tukholmassa ja Kölnissä.Cecilia Zilliacus Korsholm Music Festival Hänen uransa kannalta merkittävä askel oli Solistprisetin voitto vuonna 1997. Kaudella 1997/1998 hän oli Sveriges Radio P2:n residenssitaiteilija. Zilliacus on saavuttanut suosiota sekä klassismin ja romantiikan että nykyajan musiikin tulkitsijana, joka on myös ylittänyt genrerajoja. Hän on tehnyt yhteistyötä jazz- ja kansanmuusikoiden kanssa. Zilliacus on tehnyt toistuvaa yhteistyötä muiden muassa Lise Berthaudin, Bengt Forsbergin, Håvard Gimsen, Philippe Graffinin, Christian Ihle Hadlandin, Svante Henrysonin, Paavali Jumppasen, Jakob Koranyin, Roland Pöntisen, Christoffer Sundqvistin, Torleif Thedéenin, Janne Thomsenin, Oliver Triendlin ja Lena Willemarkin kanssa.Cecilia Zilliacus Crescendi Artists Kapellimestareita, joiden johdolla Zilliacus on soittanut, ovat olleet muiden muassa Anja Bihlmaier, Daniel Blendulf, Andrei Boreiko, Baldur Brönnimann, Olari Elts, Eivind Gullberg Jensen, Daniel Harding, Anna-Maria Helsing, Okko Kamu, Eri Klas, Susanna Mälkki, Kristiina Poska, Joseph Swensen, Arvo Volmer ja Benjamin Wallfisch.CECILIA ZILLIACUS Urban Jörén Zilliacus oli mukana perustamassa jousitrioa Johanna Perssonin ja Kati Raitisen kanssa. Vuonna 2010 hänet valittiin Ruotsin kuninkaallisen musiikkiakatemian jäseneksi. Syksyllä 2017 alkaneesta kaudesta alkaen Zilliacus sai nimityksen kolmivuotiskaudelle Korsholman musiikkijuhlien taiteelliseksi johtajaksi. Hän on toiminut myös ahvenanmaalaisen Katrina-kamarimusiikkifestivaalin taiteellisena johtajana. Levytyksillään Zilliacus on päässyt moninkertaiseksi Grammis-palkintojen saajaksi. Monia sävellyksiä on tehty Zilliacusta varten. Hän on kantaesittänyt Anders Nilssonin, Fredrik Hedelinin ja Mika Pelon konsertot. Hän on toiminut opetustehtävissä Tukholman kuninkaallisessa musiikkikorkeakoulussa. Hän on käyttänyt instrumenttinaan Järnåkerfondenilta saamaansa Nicolo Gaglianon viulua. Hänellä on kaksi lasta. == Lähteet == Luokka:Ruotsalaiset viulistit Luokka:Vuonna 1972 syntyneet Luokka:Elävät henkilöt
Ihmeiden puisto

Ihmeiden puisto (Wonder Park) on espanjalais-yhdysvaltalainen 3D-animaatio- seikkailukomedia, joka on tuotettu vuonna 2019. Paramount Animation, Nickelodeon Movies ja Ilion Animation Studios tuottivat Paramount Pictures elokuvalle. Elokuvan ohjasi Dylan Brown, ja siinä ääninäyttelevät muun muassa Matthew Broderick, Jennifer Garner, Ken Hudson Campbell, Kenan Thompson, Ken Jeong, Mila Kunis ja John Oliver. == Ääninäyttelijät == Alkuperäinen näyttelijä Rooli Matthew Broderick Herra Bailey Jennifer Garner Rouva Bailey Kenan Thompson Gus Ken Jeong Cooper Mila Kunis Greta John Oliver Steve Brianna Denski June Bailey == Aiheesta muualla == * Luokka:Vuoden 2019 yhdysvaltalaiset elokuvat Luokka:Yhdysvaltalaiset animaatioelokuvat Luokka:Elokuvat hyönteisistä
Christian Cappelen

Christian Cappelen (1845 Drammen – 1916 Kristiania) oli norjalainen urkuri ja säveltäjä.Christian Cappelen Store norske leksikon Cappelen opiskeli Ludvig Mathias Lindemanin johdolla Leipzigin konservatoriossa. Hän työskenteli 20 vuoden ajan urkurina Drammenissa ja pääsi vuonna 1887 Vapahtajamme kirkon (nyk. Oslon tuomiokirkko) urkuriksi, jona toimi kuolemaansa saakka. Vuosina 1890–1916 Cappelen myös opetti laulamista seminaarissa. Hän konsertoi eri puolilla maata. Säveltäjänä hän oli romantikko, jonka tyyliin vaikuttivat Felix Mendelssohn ja Robert Schumann. Tuotantoon kuuluu esimerkiksi lauluja, piano- ja urkuteoksia sekä kantaatteja. Erityisen tunnettu on laulu "Min lodd falt mig liflig", joka kuului alun perin diakonissakodin 25-vuotisjuhlia (1894) varten sävellettyyn kantaattiin. Norjan kirkon vuoden 1985 virsikirjaan kappale sisältyy nimellä "Min Herre har kalt meg". Vuoden 2013 virsikirjassa sama melodia on käytössä kappaleessa "Mer hellighet gi meg". Cappelen kokosi Norjan kirkon messukirjan vuodelta 1891. == Lähteet == == Aiheesta muualla == * IMSLP: nuotteja Luokka:Norjalaiset urkurit Luokka:Norjalaiset säveltäjät Luokka:Vuonna 1845 syntyneet Luokka:Vuonna 1916 kuolleet
Luis Gálvez de Montalvo

Luis Gálvez de Montalvo (1549 Málagan maakunta – 1591 Sisilia) oli espanjalainen runoilija ja prosaisti. Hän oli Miguel de Cervantesin ja Lope de Vegan hyvä ystävä. Hän on kirjoittanut paimenromaanin El pastor de Filida.Montalvo, Luis Gálvez de, Tietosanakirja osa 6, palsta 663, Tietosanakirja Osakeyhtiö 1913 Lope de Vega kehui häntä teoksissaan. Hän oli aikanaan hyvin suosittu paimenromaaniensa, esimerkiksi El Pastor de Filidan (vuoroin runoa ja proosaa, 1582, 1590 ja 1600), kuten myös hienostuneiden runojensa ansiosta. Montalvo käänsi muun muassa Luigi Tansillon teoksen Le lacrime di San Petro (1587) ja Torquato Tasson Vapautettu Jerusalem.Montalvo, Luis Gálvez de, Nordisk familjebok, Uggleupplagan. 18. palsta 970. Nordisk familjeboks förlags 1913 == Lähteet == Luokka:Espanjalaiset kirjailijat Luokka:Vuonna 1549 syntyneet Luokka:Vuonna 1591 kuolleet
Juan Pérez de Montalbán

Juan Pérez de Montalbán (1602–1638) oli espanjalainen novelli- ja näytelmäkirjailija. Hän tutustui nuorena Lope de Vegaan ja alkoi kirjoittaa näytelmiä jo 17-vuotiaana. Näytelmäkokoelma Comedias, jota leimaa aito kansallinen sävy, ilmestyi 1635. Kokoelma Sucesos y prodigios de amor sisältää kahdeksan mallinovellia (1624).Montalván, Juan Peréz de, Tietosanakirja osa 6, palsta 663, Tietosanakirja Osakeyhtiö 1913 Tämän kokoelman ja toisen kokoelman Exemplos morales, humanos y divinos (1632) novellit julkaistiin uudelleen 1676 nimellä Prodigi d’amore rappresenentati in varie novelle dal Dottore Mont albanoExemplos morales, humanos y divinos (1632) Juan Pérez de Montalbán, Goldenlegend.com, viitattu 5.8.2020 (pdf) . == Lähteet == ==Aiheesta muualla== Luokka:Espanjalaiset kirjailijat Luokka:Vuonna 1602 syntyneet Luokka:Vuonna 1638 kuolleet
Kiljavan seisake

Kiljavan seisake () on lakkautettu rautatieliikennepaikka Hanko–Hyvinkää- radalla Nurmijärven Kiljavalla. Se avattiin liikenteelle viimeistään vuonna 1874, jolloin sen nimi oli Nummelan vaihde. Nimi vaihettiin Kiljavaksi 1. tammikuuta 1931. Kiljavan merkitys kasvoi vuonna 1938, kun lähelle perustettiin Kiljavan sairaala, joka toimi tuberkuloosisairaalana. Samana vuonna Kiljavaan valmistui puinen liikennepaikkarakennus. 1950-luvulla lähistölle perustettiin myös Kiljavan opisto. Miehitys Kiljavassa päättyi 26. toukokuuta 1963 ja tavaraliikenne lakkautettiin vuonna 1976. Henkilöliikenne ja koko liikennepaikka lakkautettiin 25. syyskuuta 1983. Kiljavan liikennepaikkarakennus purettiin 1990-luvulla. == Lähteet == Luokka:Uudenmaan lakkautetut rautatieliikennepaikat Luokka:Nurmijärven rautatieliikennepaikat Luokka:Kiljava
Tapani Lehtinen

Ahti Tapani Lehtinen (8. heinäkuuta 1944 Porvoo – 29. marraskuuta 2014 Helsinki) oli Helsingin yliopiston suomalaisen filologian professori. Suomen ja suomensukuisten kielten opiskelun Lehtinen aloitti 1962. Hän valmistui filosofian kandidaatiksi 1969 ja väitteli filosofian tohtoriksi 1979 itämerensuomalaisten kielten johto-opista (väitöskirja Itämerensuomen verbien historiallista johto-oppia: suomen avajaa, karkajaa -tyyppiset verbit ja niiden vastineet lähisukukielissä). Lehtinen oli 1973–1975 suomen kielen lehtori Petroskoin yliopistossa ja sitten Helsingin yliopiston lehtori ja vuodesta 1985 professori. Asiantuntijana Lehtinen osallistui muun muassa raamatunsuomennoskomitean työhön. Suomalaisen tiedeakatemian jäsen hän oli vuodesta 1991. Lehtinen julkaisi alaltaan useita tieteellisiä artikkeleita, teoksia ja oppikirjoja ja opetti suomen kielen opiskelijoille pitkään kielihistoriaa. Hänen teoksensa Kielen vuosituhannet: Suomen kielen kehitys kantauralista varhaissuomeen (2007) sai hyvän akateemisen oppikirjan palkinnon. Oman tieteellisen kirjastonsa Lehtinen lahjoitti Helsingin yliopiston suomen kielen tutkijoille, opettajille ja opiskelijoille. Lehtinen oli naimisissa Suomen kielen perussanakirjan päätoimittaja Marja Lehtisen (k. 2003) kanssa.Tapani Lehtinen HS Muistot, 12.1.2015. (Tilaajille, Viitattu 5.8.2020) ==Lähteet== ==Aiheesta muualla== * Lea Laitinen, Heikki Paunonen: Tapani Lehtisen muistoksi. Virittäjä 4/2015, ss. 589–594. (Viitattu 5.8.2020) Luokka:Suomalaiset kielitieteilijät Luokka:Helsingin yliopiston professorit Luokka:Suomalaiset professorit Luokka: Suomalaiset tietokirjailijat Luokka:Vuonna 1944 syntyneet Luokka:Vuonna 2014 kuolleet
Polkuhapero

Polkuhapero (Russula violaceoincarnata) on haperolaji. Sen lakki on 4–15 senttimetriä leveä ja väriltään vaihteleva. Lakki voi olla väriltään viininpunainen, violetinruskea tai oliivinvärinen. Heltat ovat melko harvat ja kellertävät. Itiöpöly on vaaleankeltaista. Malto on valkoista ja kiinteää. Jalka on 5–10 senttimetriä pitkä ja valkoinen. Sienen maku on mieto tai kirpeä, ja se on hyvä ruokasieni. Polkuhapero kasvaa koivun juurisienenä rehevissä kuusimetsissä, puistoissa ja pihoilla. Nimensä mukaisesti se kasvaa usein polkujen varrella. Polkuhaperoa tavataan yleisenä koko Suomessa. Kasvuaika on heinäkuusta lokakuuhun. Laji on luokiteltu Suomessa elinvoimaiseksi. == Lähteet == == Aiheesta muualla == * Laji.fi: Polkuhapero (Russula violaceoincarnata) Luokka:Haperot
Jumalatar (vuoden 1960 elokuva)

Jumalatar (Devi) on intialainen bengalinkielinen draamaelokuva vuodelta 1960. Sen ohjasi Satyajit Ray ja päärooleja näyttelivät Sharmila Tagore ja Soumitra Chatterjee. == Näyttelijät == == Palkinnot == * National Film Awards ** 1960: Paras bengalinkielinen elokuva == Lähteet == * Luokka:Vuoden 1960 intialaiset elokuvat Luokka:Intialaiset draamaelokuvat Luokka:Bengalinkieliset elokuvat Luokka:Satyajit Rayn ohjaamat elokuvat